ढाका। बांग्लादेश की राजधानी ढाका में बुधवार देर रात एक बड़ा हादसा हो गया जिसमे करीब 70 लोगों की मौत हो गई। खबरे है कि ढाका के एक पुराने इलाके में भयानक आग लग गई जिसमे 70 की मौत और दर्जनों लोग घायल हो गए। घायलो को नजदीक के अस्पताल में भर्ती करवाया गया है। बता दें, जिस ईमारत में आग लगी है वह केमिकल का गोदाम है और आग लगने का कारण भी यही बताया जा रहा है।

अग्निशमन अधिकारियों का कहना है कि आग बुझाने में करीब 200 से अधिक दमकलकर्मियों मशक्कत करनी पड़ी। आग बुझाने में कई घंटे लगे है और मरने वालो का आंकड़ा अभी बढ़ सकता है। बता दें, यह ईमारत ढाका के भीड़भाड़ वाले इलाके चौक बाजार में लगी है। इमारत के कुछ माले का इस्तेमाल केमिकल गोदाम के रूप में भी किया जाता है, जिसकी वजह से आग ज्यादा बढ़ गई।

अधिकारियों ने आगे कहा, अभी तक 20 से ज्यादा शव बरामद किए जा चुके हैं जबकि अन्य शवों को निकालना जारी है। आग बुझाने के बाद यहां सर्च ऑपरेशन भी चलाया जाएगा। आपको जानकारी में बता दें, ढाका की एक पुरानी इमारत में साल 2010 में भी आग की ऐसी ही घटना हुई थी जिसमे 120 से ज्यादा लोगों की मौत हो गई थी।

यह भी पढ़े : -

दो दिवसीय दौरे पर सियोल पहुंचे पीएम मोदी, होंगे कई अहम समझौते

कुलभूषण मामला : ICJ में आज फिर आमने-सामने होंगे भारत - पाकिस्तान

भारत पहुंचे क्राउन प्रिंस मोहम्मद बिन सलमान, पीएम मोदी ने किया स्वागत

